OPĆINA REŠETARI

GODIŠNJI PLAN UPRAVLJANJA IMOVINOM U VLASNIŠTVU OPĆINE REŠETARI ZA 2021. GODINU

 

 **REPUBLIKA HRVATSKA**

 **BRODSKO-POSAVSKA ŽUPANIJA**

 **OPĆINA REŠETARI**

**GODIŠNJI PLAN**

**UPRAVLJANJA IMOVINOM U VLASNIŠTVU**

**OPĆINE REŠETARI ZA 2021. g.**

Rešetari, listopad 2020.

S A D R Ž A J

1. UVOD
2. STRATEŠKO USMJERENJE UPRAVLJANJA OPĆINSKOM IMOVINOM
3. KASKADIRANJE STRATEŠKOG CILJA UPRAVLJANJA OPĆINSKOM IMOVINOM
4. POSEBNI CILJEVI I MJERE – SISTEMATIZIRANI PRIKAZ
5. POSEBAN CILJ 1.1 – UČINKOVITO UPRAVLJANJE NEKRETNINAMA U VLASNIŠTVU OPĆINE REŠETARI
6. POSEBAN CILJ 1.2 – UNAPRJEĐENJE KORPORATIVNOG UPRAVLJANJA I VRŠENJE KONTROLA OPĆINE REŠETARI KAO SUVLASNIKA TRGOVAČKIH DRUŠTAVA
7. POSEBAN CILJ 1.3. – USPOSTAVLJANJE JEDINSTVENOG SUSTAVA I KRITERIJA U PROCJENI VRIJEDNOSTI POJEDINOG OBLIKA IMOVINE
8. POSEBAN CILJ 1.4 – USKLAĐENJE I KONTINUIRANO PREDLAGANJA E DONOŠENJE NOVIH AKATA
9. POSEBAN CILJ 1.5 – USTROJ, VOĐENJE I REDOVNO AŽURIRANJE INTERNE EVIDENCIJE OPĆINSKE IMOVINE
10. POSEBAN CILJ 1.6 – PRIPREMA, REALIZACIJA I IZVJEŠTAVANJE I PRIMJENI AKATA STRTEŠKOG PLANIRANJA
11. POSEBAN CILJ 1.7. – RAZVOJ LJUDSKIH RESURSA, INFORMACIJSKO – KOMUNIKACIJSKE TEHNOLOGIJE I FINANCIJSKOG ASPEKTA OPĆINE REŠETARI
12. **UVOD**

Općina Rešetari po četvrti put izrađuje Plan upravljanja imovinom u vlasništvu Općine Rešetari ( dalje u tekstu: Plan upravljanja) za razdoblje od godinu dana. Donošenje godišnjeg Plana upravljanja utvrđeno je člancima 15. i 19. Zakona o upravljanju državnom imovinom („Narodne novine“ broj 52/18.).

Plan upravljanja određuje kratkoročne ciljeve i smjernice upravljanja imovinom u vlasništvu Općine Rešetari, te provedbene mjere u svrhu provođenja Rešetari, mora sadržavati detaljnu analizu stanja upravljanja pojedinim oblicima imovine u vlasništvu Općine Rešetari i godišnje planove upravljanja pojedinim oblicima imovine u vlasništvu Općine i to:

* godišnji plan upravljanja trgovačkim društvima u suvlasništvu Općine Rešetari,
* godišnji plan upravljanja poslovnim prostorima u vlasništvu Općine Rešetari,
* godišnji plan upravljanja građevinskim zemljištem u vlasništvu Općine Rešetari,
* godišnji plan rješavanja imovinsko-pravnih i drugih odnosa vezanih uz projekte obnovljivih izvora energije e ostalih infrastrukturnih projekata

**Godišnji plan upravljanja trgovačkim društvima u suvlasništvu Općine Rešetari**

Trgovačka društva kojima je osnivač i suvlasnik Općina Rešetari važna su za zapošljavanje, doprinose cjelokupnoj gospodarskoj aktivnosti i pružaju usluge od javnog interesa s osobinama javnog dobra. Unatoč svom specifičnom karakteru, ona moraju prilagoditi svoju organizaciju i poslovanje izazovu konkurencije te učinkovito poslovati, a sve u skladu s principima tržišnog natjecanja.

Bitna smjernica u Strategiji upravljanja imovinom koja se odnosi na trgovačka društva u suvlasništvu Općine Rešetari je unaprjeđenje korporativnog upravljanja i vršenje kontrola Općine kao suvlasnika trgovačkog društva.

Odgovornost za rezultate poslovanja trgovačkih društava u vlasništvu Općine Rešetari uključuje složen proces aktivnosti uprava i nadzornih odbora, upravljačkih prava i odgovornosti.

Općina Rešetari u okviru upravljanja vlasničkim udjelom trgovačkih društava obavlja sljedeće poslove:

* kontinuirano prikuplja i analizira izvješća o poslovanju dostavljan od trgovačkih društava
* sukladno Uredbi o sastavljanju i predaji izjave o fiskalnoj odgovornosti i izvještaja o primjeni fiskalnih pravila, predsjednici uprava trgovačkih društava u suvlasništvu Općine do 31. ožujka tekuće godine za prethodnu godinu dostavljaju načelniku Izjavu, popunjeni Upitnik, Plan otklanjanja slabosti i nepravilnosti, Izvješće o otklonjenim slabostima i nepravilnostima utvrđenima prethodne godine i Mišljenje unutarnjih revizora o sustavu financijskog upravljanja i kontrola za područja koja su bila revidirana.

Općina Rešetari ima udjele u vlasništvu u poduzećima:

1. **VODOVOD ZAPADNE SLAVONIJE d.o.o. Nova Gradiška**,

OIB: 71642681806

Adresa: Nova Gradiška, Lj. Gaja 56

Temeljni kapital: 129.556.700,00 kuna

Iznos vlasničkog udjela: 10.177.100,00 kuna

% vlasništva: 7,86

Aktiva na dan 31.12.2018.: 475.439.676,00 kuna

Broj zaposlenih: 65

 Nadzorni odbor čine:

 - Ivica Marjanović, Davor, Frankopanska 25, član

 - Zlatko Zebić, Nova Gradiška, Ive Andrića 7, predsjednik,

 - Hrvoje Moćan, Rešetari, B. Radića 73/C, zamjenik predsjednika

 - Ivica Pivac, Bodegraj, Bodegraj 11, član,

 - Goran Tomljanović, Nova Gradiška, Baruna Trenka 178, član,

 - Anto Žagrić, Batrina, Kolodvorska 33, član,

 - Đurđica Oršulić, Nova Gradiška, Kralja Dmitra Zvonimira 73, član.

1. **ZAJEDNICA PROIZVOĐAČA NOVOGRADIŠKOG KRAJA**

OIB: 68634606865

Adresa: Slavonskih graničara 7, Nova Gradiška

Temeljni kapital: 14.000,00 kuna

Iznos vlasničkog udjela: 2.000,00 kuna

% vlasništva: 14,29

Broj zaposlenih: 1

 Nadzorni odbor čine:

* Borislav Vidošić, Nova Gradiška, Vinogradska 113, Predsjednik
* Dinka Matijević, nova Gradiška, Urije 10/1, član,
* Ivan Šmit, Nova Kapela, Kralja Zvonimira 10, član.

Godišnji Plan upravljanja poslovnim prostorima u vlasništvu Općine Rešetari

 Poslovni prostori su, prema odredbama Zakona o zakupu i kupoprodaji poslovnog prostora („Narodne novine“ broj 125/11., 64/15. i 112/18) poslovne zgrade, poslovne prostorije, garaže i garažna mjesta.

 Ciljevi upravljanja poslovnim prostorima u vlasništvu Općine Rešetari su sljedeći:

1. Općina Rešetari mora na racionalan i učinkovit način upravljati poslovnim prostorima na način da oni poslovni prostori koji su potrebni Općini Rešetari budu stavljeni u funkciju koja će služiti njegovom racionalnijem i učinkovitijem funkcioniranju, Svi drugi poslovni prostori moraju biti ponuđeni na tržištu za zakup ili prodaju.
2. ujednačiti standarde korištenja poslovnih prostora.

Općina Rešetari, temeljem važećih akata, ima zaključene Ugovore o zakup poslovnog prostora i to u svrhu obavljanja stomatoloških, ugostiteljskih i trgovačkih usluga.

Obzirom na činjenicu da su poslovni prostori vrlo skromno opremljeni, te na području općine gledajući unatrag nekoliko godina nije bilo zainteresiranih za zakup ili korištenje poslovnog prostora, kao niti upita o mogućnosti Općine da uloži financijska sredstva u iste, a radi zainteresiranosti za zasnivanje zakupa, Općina nije našla opravdanim trošiti financijska sredstva, osim nužnih popravaka i redovitog minimalnog održavanja.

U slučaju zainteresiranosti pojedinih fizičkih ili pravnih osoba za zakup poslovnih prostora, Općina Rešetari će, sukladno zakonskim propisima, raspisati i provesti javni natječaj, te prethodno izvršiti uvid u stanje prostora, te izraditi troškovnike i procjene vezano uz potrebna ulaganja u poslovne prostore, da bi se isti doveli u stanje pogodno za zakup.

Godišnji Plan upravljanja građevinskim zemljištem u vlasništvu Općine Rešetari

Građevinsko zemljište je, prema odredbama Zakona o prostornom uređenju („Narodne novine“ broj 153/13., 65/17., 114/18., 39/19, 98/19.) zemljište koje je izgrađeno, uređeno ili prostornim planom namijenjeno za građenje građevina ili uređenje površina javne namjene.

Građevinsko zemljište čini važan udio nekretnina u vlasništvu Općine Rešetari koji predstavlja veliki potencijal za investicije i ostvarivanje ekonomskog rasta.

Aktivnosti u upravljanju građevinskim zemljištem u vlasništvu Općine Rešetari podrazumijevaju i provođenje postupaka stavljanja tog zemljišta u funkciju:

* prodajom,
* osnivanjem prava građenja i služnosti,
* rješavanje imovinsko pravnih odnosa,
* zakup zemljišta
* kupnja nekretnina u korist Općine Rešetari

ako upravljanje njima nije u nadležnosti drugog tijela.

Upravljanje građevinskim zemljištem u vlasništvu Općine Rešetari uređeno je:

1. Zakonom o upravljanju državnom imovinom („Narodne novine“ broj 52/18.)
2. Zakon o uređivanju imovinsko-pravnih odnosa u svrhu izgradnje infrastrukturnih građevina („NN“ broj 80/11.)
3. Zakon o unapređenju poduzetničke infrastrukture („NN“ broj 93/13., 114/13., 41/14. i 57/18)
4. Zakon o strateškim investicijskim projektima („NN“ 29/18.)
5. Zakon o vlasništvu i drugim stvarnim pravima („NN“ broj 91/96., 68/98., 137/99., 22/00., 73/00., 129/00., 114/01., 79/06., 141/06., 146/08., 38/09., 153/09., 143/12. i 152/14.)

 Nerazvrstane ceste

Prema Zakonu o cestama ( „Narodne novine“ broj 84/11., 22/13., 54/13., 148/13., 92/14. i 110/19.) nerazvrstane ceste su ceste koje se koriste za promet vozilima, koje svatko može slobodno koristiti na način i pod uvjetima određenim navedenim Zakonom i drugim propisima, a koje nisu razvrstane kao javne ceste u smislu navedenog Zakona.

Nerazvrstane ceste su javno dobro u općoj uporabi u vlasništvu jedinice lokalne samouprave na čijem se području nalaze. Nerazvrstane ceste se ne mogu otuđiti iz vlasništva jedinice lokalne samouprave niti se na njoj mogu stjecati stvarna prava, osim prava služnosti i prava građenja radi građenja građevina sukladno odluci izvršnog tijela jedinice lokalne samouprave, pod uvjetima da ne ometaju odvijanje prometa i odražavanje nerazvrstane ceste.

Dio nerazvrstane ceste namijenjen pješacima ( nogostup i slično) može se dati u zakup sukladno posebnim propisima, ako se time ne ometa odvijanje prometa, sigurnost kretanja pješaka i održavanje nerazvrstanih cesta.

Nerazvrstane ceste upisuju se u zemljišne knjige kao javno dobro u općoj uporabi i kao neotuđivo vlasništvo jedinice lokalne samouprave.

Općina Rešetari donijela je Odluku o nerazvrstanim cestama Općine Rešetari tijekom 2012. Spomenutom Odlukom uređuje se korištenje, upravljanje, građenje, rekonstrukcija i održavanje nerazvrstanih cesta na području Općine Rešetari, kontrola i nadzor nad izvođenjem radova na nerazvrstanim cestama, te mjere za zaštitu nerazvrstanih cesta.

Na temelju navedene Odluke, Jedinstveni upravni odjel izradio je bazu podataka o nerazvrstanim cestama na području Općine Rešetari.

Plan prodaje i kupnje nekretnina u vlasništvu Općine Rešetari

Jedan od ciljeva u Strategiji je da Općina Rešetari mora na racionalan i učinkovit način upravljati svojim nekretninama na način da one nekretnine koje su potrebne Općini Rešetari budu stavljene u funkciju koja će služiti njezinu racionalnijem i učinkovitijem funkcioniranju. Sve druge nekretnine moraju biti ponuđene na tržištu bilo u formi najma odnosno zakupa, bilo u formi njihove prodaje javnim natječajem.

U 2021. godini i dalje se nastavlja sa sljedećim aktivnostima:

* postupanja po postojećim zahtjevima na raspolaganje nekretninama u vlasništvu Općine Rešetari
* započinjanje postupanja po novo zaprimljenim zahtjevima za raspolaganje nekretninama u vlasništvu Općine Rešetari:
* zahtjevi i prijedlozi osoba javnog prava za osnivanje prava služnosti, prava građenja i slično ( primjerice Hrvatske ceste, Hrvatske vode, HEP i slično) za investicije razvoja javne infrastrukture
* zahtjevi fizičkih osoba ako je njihov predmet od interesa za Općinu Rešetari u smislu stvaranja uvjeta za poboljšanje životnog standarda i socijalnih pitanja građana.

Slijedom navedenog, građevinsko zemljište u vlasništvu Općine Rešetari prodaje se u pravilu temeljem javnog natječaja. Nekretnine se mogu iznimno prodati neposrednom pogodbom i to po tržišnoj cijeni jedinicama lokalne i područne ( regionalne) samouprave, pravnim osobama u vlasništvu jedinica lokalne i područne ( regionalne) samouprave, ako je to u interesu i s ciljem općeg gospodarskog napretka njezinih građana.

Nekretnine se, iznimno, mogu prodati neposredno pogodbom po tržišnoj vrijednosti bez provedbe javnog natječaja:

* osobi kojoj je dio tog zemljišta potreban za formiranje neizgrađene građevinske čestice u skladu s detaljnim planom uređenja, ako taj dio ne prelazi 50 % površine planirane građevne čestice.
* osobi kojoj je dio tog zemljišta potreban za formiranje neizgrađene građevinske čestice u skladu s lokacijskom dozvolom ili detaljnim planom uređenja, ako taj dio ne prelazi 20 % površine planirane građevne čestice
* osobi koja je na zemljištu u svom vlasništvu, bez građevinske dozvole ili drugog odgovarajućeg akta nadležnog tijela državne uprave izgradila građevinu u skladu s detaljnim planom uređenja s lokacijskom dozvolom, a nedostaje joj 20% površine planirane građevne čestice
* osobi koja je na zemljištu u svom vlasništvu, bez građevinske dozvole ili drugog odgovarajućeg akta nadležnog tijela državne uprave izgradila građevinu u skladu s detaljnim planom uređenja ili lokacijskom dozvolom, a nedostaje joj 20 % površine planirane građevne čestice, pod uvjetom da se obveže da će u roku od 1 godine od dana sklapanja kupoprodajnog ugovora ishoditi građevinsku dozvolu.
* osobi kojoj je dio tog zemljišta potreban za formiranje izgrađene građevne čestice u skladu s lokacijskom dozvolom ili detaljnim planom uređenja, ako taj dio ne prelazi 20 % površine planirane građevne čestice
* osobi kojoj je potrebno zemljište koje čini građevnu česticu zgrade za koju je doneseno rješenje o izvedenom stanju na temelju posebnog zakona kojim se uređuje ozakonjenje nezakonitih zgrada
* u drugim slučajevima propisanim zakonom.

Nakon ispunjenja uvjeta za prodaju nekretnina raspisat će se natječaji za prodaju nekretnina za koje Općina zaprimi zahtjev zainteresiranih potencijalnih kupaca radi otkupa tijekom 2021. godine.

U 2021. godini Općina Rešetari ima u Planu, putem javnog natječaja, ( sukladno odredbama Odluke o raspolaganju nekretninama u vlasništvu općine Rešetari, prodati sljedeće katastarske čestice:

|  |  |  |  |  |  |
| --- | --- | --- | --- | --- | --- |
| **RB** | **Katastarska čestica** | **K.O.** | **Površina u m2** | **Mjesto nekretnine** | **Opis** |
| 1 | 1503/1 | Rešetari | 5.035 | Rudina -Raškovica | Zemljište izvan granica građ.područja |
| 2. | 309/1 | Rešetari | 27.916 | Bunjevci | Zemljište izvan granica građevinskog područja |
| 3. | 336 | Rešetari | 855 | Bunjevci | Zemljište izvan granica građevinskog područja |
| 4. | 1313/2 | Rešetari | 1.511 | Drumovi | Zemljište unutar građevinskog područja |
| 5. | 255/1 | Rešetari | 7.880 | Lipik | Zemljište pašnjak u koridoru nove ceste D51 |
| 6. | 254 | Rešetari | 8.104 | Lipik | ZemljištePašnjak u koridoru nove ceste D51 |
| 7. | 1086 | Rešetari  | 608 | Pašnjak u GaićuPašnjak u selu | Zemljište pašnjak u ul.V.Nazaora iznad kuće Milana Palijana u građevinskom području |
| 8. | 1098 | Rešetari | 1.234 | Pašnjak u mjesnoj rudini | Zemljište u selu iza kuće Marijan,Bilić, Ivke Solić, Franje Lalić i Vlatka Jurkovića ul.V.N. |
| 9. | 910 | Rešetari | 658 | Staracoranica | ZemljišteOranica izvan granica građevinskog područja |
| 10 | 917/1( 917) | Rešetari | 727 | StaracOranica | ZemljišteOranica izvan građevisnkog područja  |
| 11 | 799/1 | Rešetari | 456.379 | Pašnjak u Bokovi | Zemljište dio u građevinskom području dio izvan |
| 12 | 827/2 | Rešetari | 1.124 | Pašnjak u ul.V.Nazora | Zemljište u građevinskom području |
| 13 | 256/13 | Rešetari | 7.913 | Pašnjak u Lipiku  | Zemljište dio u građevinskom podričju dio izvan-Šapina sokak |
| 14 | 1306/26 | Rešetari | 755 | ZemljišteZgrada i dvor u selu | Zemljište i zgrada u ul.K.Tomislava u građevinskom području –Vlado Bartolović |
| 15 | 1213/3 | Rešetari | 90 | Zemljište i kuća | Zemljište i zgrad u ul.V.Nazora u građevinskom području Manda Jug |
| 16 | 309/10 | Rešetari | 2.522 | ZemljištePašnjak  | Zemljište pašnjak u Opođu izvan građevinskog područja |
| 17 | 309/11 | Rešetari | 4.615 | ZemljištePašnjak | ZemljištePašnjak u opođu izvan građevinskog područja –pokraj nove ceste |
| 18 | 1951/1 | Rešetari | 3.705 | ZemljišteTrstenjača | ZemljišteOranica izvan građevinskog područja u poslovnoj zoni kod ceste za auto put |
| 19 | 1278/11 | Rešetari | 1.908 | Oranica u Pustarica | Zemljište suvlasništvo Muić Zlatko |
| 20 | 1951/2 | Rešetari | 3.859 | ZemljišteTrstenjača | ZemljišteOranica izvan građevinskog područja u poslovnoj zoni kod ceste za auto put |
| 21 | 1951/3 | Rešetari | 1.011 | ZemljišteTrstenjača | ZemljišteOranica izvan građevinskog područja u poslovnoj zoni kod ceste za auto put |
| 22 | 404 | Rešetari | 813 | Zemljište | Zemljište izvan građevinskog područja |
| 23 | 501/1 | Adžamovci | 2.075 | ZemljišteBereg | ZemljišteOranica izvan građevinskog područja |
| 24 | 501/2 | Adžamovci | 2.072 | ZemljišteBereg | ZemljišteOranica izvan građevinskog područja |
| 25 | 65/1A | Drežnik | 205 | ZemljišteVoćnjak u seu | Zemljište u selu u .ul. K.Tomislava u građevinskom području-suvlasištvo Zdravko Akmačić |
| 26 | 67/1A | Drežnik | 378 | ZemljišteVoćnjak u selu | Zemljište i kuća u selu u ul.K.Tomislava u građevinskom području-suvlasištvo Zdravko Akmačić |
| 27 | 129 | Drežnik | 457 | Zemljište Kuća i dvor | Zemljište i kuća u selu ul.A.Starčevića u građevinskom područjuSuvlasništvo Mirjana Mihaljević |
| 28 | 130/1 | Drežnik | 547 | Zemljište U selu oranica | Zemljište u selu izvan građevinskog područjaSuvlasništvo Mirjana Mihaljević |
| 29 | 211/4 | Drežnik | 1.403 | ZemljišteVrt u Farkašu | Vrt u Farkašu izvan građevinskog područja |
| 30 | 82/2 | Drežnik | 504 | Zemljišteput u ul.Z.Fran | ZemljišteMjesna rudina unutar građevinskog područja-put u ul.Z.Frankopana |
| 31 | 141/2 | Gunjavci | 680 | Gradilište u ulici z.frankopanaUl Z. | Kuća u ul. Z.Frankopana suvlasništvo Slavko Lukačević |
| 32 | 334 | Gunjavci | 1.007 | Zemljište U mjesnoj rudini | ZemljišteKod stadiona u Gunjavcima unutar građevinskog područja |
| 33 | 220/3 | Gunjavci | 820 | ZemljišteVoćnjak u mjesnoj rudini | Zemljište vrt u mjesnoj rudini u ul. B.Jelačića u građevinskom području |
| 34 | 220/4 | Gunjavci | 820 | ZemljišteVoćnjak u mjesnoj rudini | Zemljište vrt u mjesnoj rudini u ul. B.Jelačića u građevinskom području |
| 35 | 235/2 | Gunjavci | 317 | Zemljište Vrt bašče | Zemljište vrt bašče u ul. Sv.Đurđa u građevinskom području-suvlasništvo Šoch Željko |
| 36 | 235/4 | Gunjavci | 313 | Zemljište Vrt bašče | Zemljište vrt bašče u ul. Sv.Đurđa u građevinskom području-suvlasništvo Šoch Željko |
| 37 | 236/2 | Gunjavci | 432 | Zemljište Gradilište kod kuće | Zemljište gradilište u ul. Sv.Đurđa u građevinskom području-suvlasništvo Šoch Željko |
| 38 | 10K/2 | Gunjavci | 317 | Zemljište Gradilište, kuća | Zemljište gradilište-kuća u ul. Sv. Đurđa u građevinskom području-suvlasništvo Šoch Željko |
| 39 | 324/2B | Gunjavci | 1.683 | Zemljište livada | ZemljišteLivada u Skočini izvan građevinskog područja |
| 40 | 2/4K | Gunjavci | 198 | Zemljište u selu-kuća | Zemljište u selu kuća, suvlasništvo, ul. Sv. Đurđa unutar građevinskog područja |
| 41 | 466/1 | Gunjavci | 295,00 | Zemljište u selu  | Zemljište u selu, ul. Hr. branitelja u građevinskom području |
| 42 | 223/3 | Gunjavci |  522 | Potkućnica | Gradilište u ul. B. Jelačića Gunjavci,  |
| 43 | 345 | Brđani | 5.302 | zemljište | zemljište |

 Proračunskim planiranjem za 2021. g. predviđeno je:

|  |  |
| --- | --- |
| **Opis** | **Iznos u kunama** |
| Održavanje nerazvrstanih cesta i poljskih puteva | 495.000,00 |
| Održavanje javnih površina | 450.000,00 |
| Javna rasvjeta | 169.000,00 |
| Održavanje mjesnih groblja | 65.000,00 |
| Izgradnja dječjih igrališta | 50.000,00 |
| Legalizacija objekata | 50.000,00 |
| Izgradnja dječjeg vrtića | 500.000,00 |
| Izgradnja općinskog trga | 300.000,00 |
| Rekonstrukcija i dogradnja domova  | 400.000,00 |
| Izgradnja i rekonstrukcija javne rasvjete | 100.000,00 |
| Staze na grobljima | 45.000,00 |
| Mrtvačnica u Zapolju/katoličko groblje | 50.000,00 |
| Sanacija klizišta na području Općine Rešetari | 200.000,00 |
| Sanacija zatvorenog odlagališta Rešetari | 30.000,00 |

Godišnji plan rješavanja imovinsko pravnih i drugih odnosa vezanih uz projekte obnovljivih izvora energije te ostalih infrastrukturnih projekata

Sukladno Zakonu o istraživanju i eksploataciji ugljikovodika („Narodne novine“ broj 52/18., 52/19,) jedinice lokalne samouprave u svojim razvojnim aktima planiranja usvajaju i provode ciljeve Strategije energetskog razvoja Republike Hrvatske. Temeljni energetski ciljevi su: sigurnost opskrbe energijom, konkurentnost energetskog sustava i održivost energetskog razvoja.

Strategijom je definiran cilj rješavanja imovinsko pravnih odnosa vezanih uz projekte obnovljivih izvora energije, infrastrukturnih projekata, kao i eksploataciju mineralnih sirovina, sukladno propisima koji uređuju ta područja: povećanje energetske učinkovitosti korištenje prirodnih energetskih resursa te brži razvoj infrastrukturnih projekata.

Sukladno Zakonu o uređivanju imovinskopravnih odnosa u svrhu izgradnje infrastrukturnih građevina, osiguravaju se pretpostavke za učinkovitije provođenje projekata, vezano uz izgradnju infrastrukturnih građevina od interesa za Republiku Hrvatsku, kao i u interesu jedinica lokalne samouprave, radi uspješnijeg sudjelovanja u kohezijskoj politici europske unije i u korištenju sredstava iz fondova EU.

Plan rješavanja imovinsko -pravnih odnosa

Jedan od osnovnih zadataka u rješavanju prijepora oko zahtjeva koje jedinice lokalne samouprave imaju prema Republici Hrvatskoj je u rješavanju suvlasničkih odnosa u kojima se međusobno nalaze. U tom smislu potrebno je popisati sve nekretnina na kojima postoji suvlasništvo ili zajedničko vlasništvo.

Godišnji plan vođenja registra imovine

Jedna od pretpostavki upravljanja imovinom je uspostave registra imovine koja će se stalno ažurirati i kojom će se ostvarivati internetska dostupnost i transparentnost u upravljanju imovinom.

Općina Rešetari je krajem 2017. godine započela sa izradom registra imovine. Uspostava registra imovine jedna je od pretpostavki upravljanja i raspolaganja imovinom. Njegov ustroj i podatkovna nadogradnja dugogodišnji je proces koje se mora konstantno ažurirati kako bi se omogućila što veća transparentnost u upravljanju imovinom.

Ključna smjernica vođenja Registra imovine je stvaranje pretpostavki za razvidan i učinkovit sustav odlučivanja u vezi s raspolaganjem imovinom kroz prihvatljive modele upravljanja, definiranje poslovnih procesa, oblikovanje sustava izvještavanja i nadzora, pri čemu se uvažava različitost pojavnih oblika imovine, titulara vlasništva i procjene vrijednosti.

Uspostava sveoubuhvatnog popisa imovine bitan je za učinkovito upravljanje imovinom. Njegov ustroj i podatkovna nadogradnja dugogodišnji je proces koji se mora konstantno ažurirati. Pravovremenim i učestalim ažuriranjem registra imovine ostvarit će se ključna smjernica iz Strategije.

Dana 5. prosinca 2018. godine donesen je novi Zakon o središnjem registru državne imovine („NN“ broj 112/18.) prema kojem su jedinice lokalne samouprave obveznici dostave i unosa podataka u Središnji registar.

Dostava podataka u Središnji registar propisana je Uredbom o središnjem registru državne imovine („NN“ broj 3/20.) kojom se uređuje ustrojstvo i način vođenja , sadržaj Središnjeg registra državne imovine i način prikupljanja podataka za Središnji registar te podaci iz Središnjeg registra koji se javno ne objavljuju.

U središnjem registru prikupljaju se i evidentiraju podaci na temelju valjanih isprava i ostale dokumentacije koje će biti propisane Pravilnikom o tehničkoj strukturi podataka i načinu upravljanja Središnjim registrom. Općina Rešetari dostavit će podatke i postupiti sukladno navedenom Zakonu čim dostava podataka u registar bude omogućena.

Godišnji plan postupaka vezanih uz savjetovanje sa zainteresiranom javnošću i pravo na pristup informacijama koje se tiču upravljanja imovinom u vlasništvu Općine Rešetari

Sukladno Zakonu o pravu na pristup informacijama („Narodne novine“ broj 25/13. i 85/15.) Općina Rešetari na svojim službenim Internet stranicama ima obvezu objavljivati:

* opće akte koje donosi, a koji se objavljuju i u Službenom vjesniku brodsko-posavske županije
* nacrte općih akata koje donosi u svrhu provedbe savjetovanja sa zainteresiranom javnošću,
* godišnje planove, programe, strategije, upute, proračun, izvještaje o radu, financijska izvješća
* zapise vezane uz lokalnu upravu i zaključke sa službenih sjednica Općinskog vijeća i službene dokumente usvojene na tim sjednicama
* pozive za javne natječaje davanja u zakup imovine u vlasništvu Općine Rešetari.

Kontinuiranom i redovitom objavom navedenih informacija na Internet stranici Općine Rešetari zainteresiranoj javnosti omogućava se uvid u rad Općine Rešetari te povećava se transparentnost i učinkovitost cjelokupnog sustava upravljanja imovinom u vlasništvu Općine Rešetari.

Godišnji plan zahtjeva za darovanje nekretnina upućen Ministarstvu državne imovine

Prema novom zakonu o upravljanju državnom imovinom kada je to opravdano i obrazloženo razlozima poticanja gospodarskog napretka, socijalne dobrobiti građana i ujednačavanja gospodarskog i demografskog razvitka svih krajeva Republike Hrvatske, nekretninama se može raspolagati u korist jedinica lokalne i područne ( regionalne) samouprave i bez naknade.

Raspolaganje se provodi na zahtjev jedinica lokalne i područne ( regionalne) samouprave na koju se prenosi ono pravo s kojim se postiže ista svrha, a koje je najpovoljnije za Republiku Hrvatsku.

Jedinice lokalne i područne (regionalne) samouprave, odnosno ustanove dužne su do 31. prosinca 2020. dostaviti Ministarstvu zahtjev za izdavanje isprave podobne za upis prava vlasništva na gore spomenutim nekretninama. Ministarstvo će izdati ispravu podobnu za upis prava vlasništva na navedenim nekretninama jedinici lokalne i područne ( regionalne) samouprave, odnosno ustanovi sukladno pravodobno podnesenim zahtjevima.

Jedinice lokalne i područne (regionalne) samouprave, odnosno ustanove dužne su provesti sve pripremne i provedbene postupke uključujući i formiranje građevinskih čestica radi upisa prava vlasništva na spomenutim nekretninama u zemljišne knjige. Troškove tih postupaka snose jedinice lokalne i područne ( regionalne) samouprave, odnosno ustanove.

Općina Rešetari dostavit će do kraja tekuće 2020. godine zahtjeve za rješavanjem imovinsko-pravnih odnosa ili darovanje nekretnina prema svojim potrebama, a sve u cilju poboljšanja kvalitete života na području Općine.

**2. STRATEŠKO USMJERENJE UPRAVLJANJA OPĆINSKOM IMOVINOM**

Strateško usmjerenje Općine Rešetari sadrži definiran razvojni smjer i strateške ciljeve.

Sukladno članku 2. Zakona o sustavu strateškog planiranja i upravljanja razvojem Republike Hrvatske („Narodne novine“ broj 123/17.) razvojni smjer predstavlja najviši hijerarhijski segment strateškog okvira koji je ujedno primarni okvir razvoja i kojim se realizira vizija razvoja koja je detaljno definirana u Strategiji upravljanja i raspolaganja imovinom u vlasništvu Općine Rešetari za razdoblje od 2017. do 2022.

Misija je osnovna funkcija ili zadatak koja definira temeljnu jedinstvenu svrhu u kontekstu u kojem se potom oblikuje vizija, definiraju strateški i posebni ciljevi te razvijaju mjere, projekti i aktivnosti.

Misija Općine Rešetari je kreirati okruženje pogodno za organizaciju učinkovitijeg i racionalnijeg korištenja imovine u vlasništvu Općine Rešetari s ciljem ostvarivanja novih vrijednosti i ostvarivanja veće ekonomske koristi.

Vizija je vrlo važan aspekt razvojnog smjera koji upućuje na kritični prijelaz iz trenutnog u buduće željeno stanje uz definiranu misiju i vrijednosti, a kroz provedbu Strategije.

Vizija Općine Rešetari je dosljedno, sustavno i efikasno upravljanje imovinom u vlasništvu Općine Rešetari, temeljno na načelima odgovornosti, ekonomičnosti, transparentnosti i predvidljivosti sa zadaćom zaštite imovine i njene uloge u životu sadašnjih i budućih generacija.

1. **KASKADIRANJE STRATEŠKOG CILJA UPRAVLJANJA OPĆINSKOM IMOVINOM**

Sukladno članku 2. Zakona o sustavu strateškog planiranja i upravljanja razvojem Republike Hrvatske („NN“ broj 123/17.) strateški cilj predstavlja dugoročni, odnosno srednjoročni cilj kojim se izravno potiče ostvarivanje definiranog razvojnog smjera. Strateški cilj, dakle, ima zadatak provedbe strateškog usmjerenja, uz racionalnu uporabu raspoloživih resursa.

U svrhu ostvarivanja efikasnog upravljanja i raspolaganja imovinom Općine Rešetari utvrđuje se strateški cilj upravljanja općinskom imovinom

Iz strateškog cilja upravljanja općinskom imovinom izvodi se sedam posebnih ciljeva upravljanja općinskom imovinom. Sukladno članku 2. Zakona o sustavu strateškog planiranja i upravljanja razvojem Republike Hrvatske poseban cilj je srednjoročni cilj definiran u nacionalnim planovima i planovima razvoja jedinice lokalne samouprave kojim se ostvaruje strateški cilj iz strategije i poveznica s programom u državnom proračunu ili proračunu jedinice lokalne samouprave.

Posebni ciljevi upravljanja općinskom imovinom kao i programiranje pripadajućih mjera, projekata i aktivnosti predstavljaju provedbu strategije upravljanja općinskom imovinom.

Posebni ciljevi bit će raščlanjeni u pogledu programiranja pripadajućih mjera, projekata i aktivnosti koje predstavljaju implementaciju posebnog cilja kao i neizravnu primjenu strateškog cilja.

Također će biti prepoznati pokazatelji ishoda za posebne ciljeve kako bi se provedba upravljanja općinskom imovinom uspješno mogla pratiti te će biti identificirani i pokazatelji rezultata za mjere, projekte i aktivnosti koje se metodično razrađuju godišnjim planovima upravljanja općinskom imovinom kao operativnim dokumentima koji se temelje na Strategiji i kojima se provode elementi strateškog planiranja definirani u Strategiji.

***Poseban cilj 1.1. – Učinkovito upravljanje nekretninama u vlasništvu Općine Rešetari***

* smanjenje portfelja nekretnina kojima upravljanja Općine Rešetari putem prodaje
* aktivacija neiskorištene i neaktivne općinske imovine putem zakupa odnosno najma

***Poseban cilj 1.2. – Unaprjeđenje korporativnog upravljanja i vršenje kontrola Općine Rešetari kao suvlasnika trgovačkog društva provodit će se putem sljedećih mjera:***

* implementiranje operativnih mjera upravljanja trgovačkim društvom u suvlasništvu Općine Rešetari
* jačanje učinkovitosti poslovanja i praćenje poslovanja trgovačkog društva u suvlasništvu Općine Rešetari.

***Poseban cilj 1.3. – Uspostaviti jedinstven sustav i kriterije u procjeni vrijednosti pojedinog oblika imovine, kako bi se poštivalo važeće zakonodavstvo i što transparentnije odredila njezina vrijednost provodit će se putem sljedeće mjere:***

* snimanje, popis i ocjena realnog stanja imovine u vlasništvu Općine Rešetari

Područja upravljanja koja ovaj poseban cilj obuhvaća u Godišnjem planu upravljanja imovinom je:

* utvrđivanje tržišne vrijednosti nekretnina
* izrade baze podataka radi osiguranja transparentnosti tržišta nekretnina

***Poseban cilj 1.4. -Usklađenje i kontinuirano predlaganje te donošenje novih akata provodit će se putem sljedeće mjere:***

* predlaganje izmjena i dopuna važećih akata te izrade prijedloga novih akata za poboljšanje upravljanja općinskom imovinom

Područja upravljanja koja ovaj poseban cilj obuhvaća u Godišnjem planu upravljanja općinskom imovinom je:

* otklanjanje nedostataka u postupanju s općinskom imovinom
* uočavanje i otklanjanje dupliciranja poslova i preklapanja ovlasti,
* povećanje efikasnosti upravljanja općinskom imovinom

***Poseban cilj 1.5 – ustroj, vođenje i redovno ažuriranje interne evidencije općinske imovine kojom upravlja Općina Rešetari provodit će se putem sljedećih mjera:***

* funkcionalna uspostava registra imovine
* dostavljanje podataka i promjena predmetnih podataka u Središnji registar državne imovine

***Poseban cilj 1.6 – priprema, realizacija i izvještavanje o primjeni akata strateškog planiranja provodit će se putem sljedeće mjere:***

* unaprjeđenje upravljanja općinskom imovinom putem akata strateškog planiranja

Područje upravljanja koja ovaj poseban cilj obuhvaća u Godišnjem planu upravljanja općinskom imovinom je:

* usvajanje Godišnjeg plana upravljanja imovinom
* usvajanje Strategije upravljanja imovinom
* usvajanje ostalih strateških akata upravljanja imovinom

***Poseban cilj 1.7. – razvoj ljudskih resursa, informacijsko-komunikacijske tehnologije i financijskog aspekta općine Rešetari provodit će se putem sljedećih mjera:***

* strateško upravljanja ljudskim resursima
* poboljšanje informatizacije i digitalizacije
* poboljšanje financijskog upravljanja

Poseban cilj Razvoj ljudskih resursa, informacijsko-komunikacijske tehnologije i financijskog aspekta Općine Rešetari važna je podloga za uspješnu implementaciju prethodno opisanih ciljeva Strategije upravljanja imovinom u vlasništvu Općine Rešetari za razdoblje 2017. – 2022.